LÄHI-ITÄ AIKAJANALLA Amir Tsarfati ja Jonathan Hessen
Shalom ja tervetuloa Lähi-itä aikajanalla -ohjelman pariin!
Studiossa kanssani juontajaparini ja ystäväni Amir Tsarfati.
Mitä kuuluu? - Hyvää.
Edessämme on mielenkiintoinen kuukausi, -
mutta tarkastelemme aikaa taaksepäin.
Maaliskuussa tapahtui paljon kaikenlaista.
Aloittaisitko rukouksella? Mennään sitten aiheisiin.
Isä, kiitos, että olet antanut meille Pyhän Henkesi, -
jotta voimme ymmärtää aikoja ja hetkiä, joissa elämme.
Toivomme ja rukoilemme, -
että sen kautta, mitä tiedämme ja mitä edessämme on, -
suot meidän antaa toivon ja rohkaisun sanoman pyhille kautta maailman -
ja varustaa heitä tiedolla ja taidolla.
Kiitämme ja siunaamme Sinua Jeesuksen nimessä, aamen. - Aamen.
TV7:n avaintavoitteista yksi -
on rohkaista ihmisiä rukoilemaan rauhaa Jerusalemille.
Kun teemme Israel-uutisia, Jerusalem-studiota ja muita ohjelmia,-
tavoitteena on varustaa Kristus-ruumista työkaluilla, -
jotta he osaavat rukoilla rauhaa, johon liittyy lupaus.
Herra siunaa armollaan niitä, jotka rakastavat Israelia, -
ja siihen liittyy paljon muutakin.
Nyt Jerusalemin vakaus on kuitenkin vaarassa.
Totuus on, ettei Jerusalemissa ole vakautta.
Ei poliittisesti eikä yhteiskunnallisesti.
Sitä repivät monet jakolinjat.
Se heijastaa koko Israelin tilannetta.
Israel on jakautunut eri sektoreihin, -
kuten vasemmistoon ja oikeistoon tai mielikuviin niistä.
Kiistellään siitä, mihin suuntaan maata tulisi viedä.
Kaikki huipentui maaliskuun 23. päivään, -
josta taltiointihetkellä on vain muutama päivää.
Silloin sinä ja minä ja koko Israel kävimme vaaliuurnilla, -
ainakin kaikki äänioikeutetut yli 18-vuotiaat.
Äänestimme siitä, kuka jatkossa pitää valtaa Jerusalemissa.
Vajaassa kahdessa vuodessa on järjestetty neljät vaalit, -
ja hallituskoalition muodostaminen vaikuttaa vieläkin vaikealta tehtävältä.
Se on välttämätön parlamentarismissa.
Mikä tilanne on nyt?
Paneudumme aiheeseen syvemmin ohjelman edetessä.
Mitä Raamattu sanoo Jerusalemin asemasta?
Kun puhutaan Jerusalemista, puhtaan Israelin kansakunnasta, -
Israelin maasta ja valtiosta. Onhan Jerusalem sen pääkaupunki.
Uskon ja kirjoitinkin tänään siitä, -
että Jerusalemin poliittisen järjestelmän epävakaus -
on jotain sellaista, mikä on ennustettu ja profetoitu -
ilmapiiristä ennen antikristuksen nousua.
Silloin on kaaos. Ihmiset kaipaavat johtajaa epätoivoisesti.
Ihmiset ovat väsyneitä ja uupuneita.
Meillä on ollut neljät vaalit, eikä ratkaisua ole vieläkään näköpiirissä.
Näiden vaalien tuloksistakin näkee, -
että maa on täysin jakautunut.
Yhteensä 13 tai 14 puoluetta -
sai parlamenttiin alle 10 paikkaa.
Se kertoo, ettei yksi yksittäinen henkilö saa enää laajaa kannatusta.
Vuosi on ollut erittäin vaikea koronan takia.
Onneksi olemme selviytymässä siitä, mutta ihmiset ovat väsyneitä.
Tämä on juuri sellainen ilmapiiri, joka tulee olemaan ei vain täällä, -
mutta mehän puhumme nyt nimenomaan Israelista.
Sellainen ilmapiiri on kypsä -
karismaattiselle ja sensaatiomaiselle maailmanjohtajalle, -
joka viimein tuo rauhan, vakauden, turvallisuuden, menestyksen -
ja bonuksena vielä luvan rakentaa temppeli Jerusalemiin.
En siis ole yllättynyt nähdessäni kaaoksen, hämmennyksen -
ja ihmisten uupumuksen ja väsymisen.
Tällaisena minä näen tämän tilanteen.
Raamatussa on paljon profetioita -
juutalaisten paluusta maahan. Myös siitä on paljon profetioita, -
mitä tapahtuu, kun Israel herää hengellisesti.
Mutta ajasta siinä välissä ei puhuta juuri mitään.
Me elämme tätä aikaa välissä. Olemme palanneet maahan, -
mutta vielä ei ole tullut hengellistä heräämistä.
Se tulee vasta sitten, kun he näkevät Messiaan.
Raamattu sanoo, että ikävä kyllä maahan palaamisen jälkeen -
ja ennen hengellistä ennalleen asettamista -
on iso musta aukko, seitsemän vuoden ahdistus.
Seitsemän vuoden ahdistuksen aikana toki on vahvaa johtajuutta.
Se alkaa huijauksella.
Nousee maailmanjohtaja, joka tuo rauhan, -
vakauden, turvallisuuden, menestyksen.
Uskon meidän olevan siinä tilanteessa, -
että ihmiset alkavat kaivata sitä epätoivoisesti.
Ja kun hän ilmestyy, Israel maana ottaa hänet ilomielin vastaan.
Otan tässä kohdassa esiin ensimmäisen raamatunpaikkamme.
Luuk. 19:41―44. Ottakaa esiin Raamattunne.
Luuk. 19:41―44.
"Ja kun hän tuli lähemmäksi ja näki kaupungin, itki hän sitä -
ja sanoi: 'Jospa tietäisit sinäkin tänä päivänä, -
mikä rauhaasi sopii!
Mutta nyt se on sinun silmiltäsi salattu.
Sillä sinulle tulevat ne päivät, -
jolloin sinun vihollisesi sinut vallilla saartavat -
ja piirittävät sinut ja ahdistavat sinua joka puolelta; -
ja he kukistavat sinut maan tasalle ja surmaavat lapsesi, jotka sinussa ovat,-
eivätkä jätä sinuun kiveä kiven päälle, -
sentähden ettet etsikkoaikaasi tuntenut.'"
Jerusalem on sen jälkeen tuhottu moneen kertaan.
Vanhankaupungin muureista suurin osa -
rakennettiin osmanien aikana 1500-luvulla.
Sen jälkeenkin muuria on vahvistettu useilla linnakkeilla.
Mutta...
Tämä raamatunkohta on hälyttävä.
Herää kysymys, onko se edelleen ajankohtainen -
vai liittyykö se menneisyyteen.
Onhan Jerusalem vieläkin konfliktin polttopiste -
niin fyysisesti kuin hengellisesti.
Ja hengellinen on vakavampi. Se johtaa lopulta fyysiseen konfliktiin.
Uskon Jeesuksen sanoneen Jerusalemin asukkaille: -
"Olette niin uskonnollisia, ettette edes näe Jumalaa ja Hänen Sanaansa."
Jumala sanoi Jes. 9:6:ssa, että tulee Rauhanruhtinas.
Jeesus sanoo: "Jospa tietäisit, mikä rauhaasi sopii! Mutta et."
Ja samaten Jeesus sanoo: "Et tuntenut etsikkoaikaasi."
Messias tuli ensin vain lyhyeksi ajaksi.
Hän ei tullut jäädäkseen.
Messias tuli ensin pelastamaan meidät synneistämme.
Toisella kerralla Hän tulee tuomitsemaan maailman.
Jerusalem oli niin kiinni uskonnollisessa järjestelmässään, -
että siltä meni täysin ohi, mitä Jumala aikoo tehdä ja on tekemäisillään.
Pikakelataan tähän päivään.
Israel on edelleen kansakunta, -
joka on kiinnostuneempi uskonnosta kuin suhteesta.
Juuri tämän asian pitää muuttua Israelissa, -
ennen kuin Jeesus tulee takaisin. Jeesus sanoo: "Ette näe minua, -
ennen kuin sanotte: 'Siunattu olkoon Hän, joka tulee Herran nimessä'."
Jonkin täytyy siis muuttua heissä.
Raamattu sanoo: "Kääntykää tyköni, niin minä käännyn teidän tykönne."
"Kääntykää te, niin minä käännyn tykönne."
Pohjimmiltaan Hän siis sanoo: -
"Teidän täytyy lopettaa uskonnollinen touhu -
ja luoda henkilökohtainen suhde minuun."
Se onnistuu vain Kristuksen täytetyn työn kautta.
Juuri siksi ahdistuksen ajan täytyy tulla, kuten äsken puhuimme.
Mutta se johtaa Israelin pelastumiseen.
Hoos. 5:ssa sanotaan [vapaasti]: -
"Minä menen takaisin paikoilleni, -
kunnes he ovat tunnustaneet rikoksensa -
ja ahdistuksessansa minua etsivät."
Minulla on toivo. Meillä kaikilla on toivo.
Mutta ennen kuin se tapahtuu, on paljon kipua ja kurjuutta -
ja vääriä toivoja, väärä Messias, väärä rauha ja vääriä odotuksia, -
jotka murskautuvat, kun he näkevät, ettei hän ole oikea.
Siksi on tärkeää, että me varaamme aikaa näiden asioiden selittämiseen.
Messiaan salaisuus on loppujen lopuksi se, -
että pelastus on ulotettu koko maailmaan.
Ja se on ilmoitettu, -
Raamattu sanoo Room. 16:n lopussa, -
että se on tehty tiettäväksi profeetallisten kirjoitusten kautta.
Jumalan suunnitelmaa maailman ja Israelin varalle ei voi ymmärtää, -
ellei tutki Raamattua. Se ilmoitetaan tässä.
Yksi juttu on minusta kiehtova. Työssäni jututan eri ihmisiä -
muslimienemmistöisissä maissa tai täällä Israelin maassa.
Kaikki ymmärtävät.
Puhun nyt korkea-arvoisista viranomaisista, -
tiedusteluviranomaisista ja työmme kannalta merkityksellisistä henkilöistä.
He kaikki sanovat ja tunnustavat, että kyse on Jerusalemista.
Jerusalemin merkitys ylittää kaiken muun.
Jumala antoi isällemme Aabrahamille lupauksen.
Se tekee Jumalan ja ihmisen yhteydestä perustellun seikan.
Nimi 'Jerusalem' voidaan koostaa sanoista 'jir'at Adonai shlemahim'.
Eli se on paikka, jossa 'Herran pelko on kokonainen' tai 'täysi'.
Hengellisestä näkökulmasta käydään kiistaa siitä,-
kuka hallitsee tätä yhteyttä Jumalan ja ihmisen välillä.
Ihmisen vallassa ei ole se, pystyykö ihminen ymmärtämään, -
että Jumalan ja ihmisen yhteys on mahdollinen -
ainoastaan Jumalan Karitsan, Jeesuksen, veressä.
Aivan. On vuorenvarmaa, ettei Jeesus saavu Salt Lake Cityyn -
tai New Yorkiin. Hän saapuu Jerusalemiin.
Raamattu sanoo, että Hänen jalkansa tulevat seisomaan Öljymäellä -
kaupungin itäpuolella.
Sen takia vihollinen haluaa tietysti ottaa sen haltuunsa.
Vihollinen haluaa matkia tai ottaa itselleen kaiken, mikä on Jumalasta.
Raamattu sanoo Jes. 14:ssä, -
että saatana, Lucifer, sanoo itselleen: -
"Korotan itseni Korkeimman vertaiseksi."
Saatana haluaa olla kaikkea, mitä Jumala on.
Jerusalem on siinä hyvin tärkeä kaupunki.
Aina kun Jumala lupasi jotakin, -
lupaus paitsi oli hengellinen se koski myös maata.
Jumala sanoo Mooseksen välityksellä israelilaisille -
5. Moos. kirjan lopussa: -
"olen pannut sinun eteesi elämän ja kuoleman, siunauksen ja kirouksen.
Niin valitse siis elämä".
Siitä seurauksena on: "että voisitte elää maassanne".
Kun valitsemme kuoleman, meidät viedään pois maastamme.
Kun valitsemme elämän, meitä yhdistetään maahamme.
Jerusalemissa meille yhdistyvät hengellinen ja fyysinen, -
sillä siellä asiat tapahtuivat 2 000 vuotta sitten, -
4 000 vuotta sitten, ja vielä 3 000 vuotta sitten Daavidin aikana.
Se on oleva keskus Messiaan paluulle, -
tuhatvuotiselle valtakunnalle ja uudelle maalle, jonka Hän tekee, -
joka sekin on Uusi Jerusalem.
Seuraava aiheemme on Syyria.
Maaliskuun 15. päivänä tuli kuluneeksi kymmenen vuotta -
Syyrian tuhoisan sisällissodan alkamisesta.
Se on synnyttänyt pahimman humanitaarisen kriisin -
ja suurimman pakolaisongelman sitten toisen maailmansodan.
Kuulemma nyt YK yrittää määrittää, -
että Jemen on seuraava pahin paikka.
Mutta kymmenen vuoden aikana 500 000 syyrialaista on kuollut.
Arabikevät on vienyt yhteensä 1,5 miljoonan ihmisen hengen.
Ennen sitä tahtoisin kuitenkin Psalmin 122 hepreaksi.
Lue sinä se englanniksi.
Psalmi 122: -
"Samachti beomri li bet Adonai nelech.
Omdot haju raglenu besharaich Jerushalaim.
Jerushalaim habnuja beir sherubra lach jadav.
Shesham alu shvatim shivte ja edut leJisrael lehodot leShem Adonai.
Ki shama jeshvu kisaot lemishpat kisaot le bet David.
Sha'alu shlom Jerushalaim. Jishalju ohavaich.
Jehi shalom becheleich. Shalva bearmenotaich.
Ve ma'an achai vereai adabra na shalom bach.
Leman bet Adonai Eloheinu avakesh tov lach."
"Minä iloitsin, kun minulle sanottiin: 'Menkäämme Herran huoneeseen.
Meidän jalkamme saavat seisoa sinun porteissasi, Jerusalem; -
sinä Jerusalem, rakennettu kaupungiksi, -
johon kokoonnutaan yhteen, jonne sukukunnat vaeltavat, -
Herran sukukunnat, niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Aamen ja aamen.
Luvun loppuosa tuntuu minusta aina ihmeelliseltä.
"Adabra na shalom bach", "puhun rauhaa sinuun".
"Leman bet Adonai Eloheinu", Herran, meidän Jumalamme, huoneen tähden,
"avakesh tov lach", "minä pyydän hyvyyttä sinulle".
Yleensä sanotaan vain: "Rukoilkaa rauhaa Jerusalemille, -
menestykööt ne, jotka sinua rakastavat."
Menestys, josta tässä puhutaan, on 'jishalju', 'Jumalan rauha'.
Rauha, joka tulee Jumalalta, eikä välttämättä aineellinen menestys.
Mutta mennään eteenpäin Syyriaan.
Maaliskuun aikana tehtiin useita ilmaiskuja.
Koneet jäivät tunnistamatta.
Iskuista ei ottanut myöskään vastuuta kukaan, -
paitsi Israel yhdestä ilmaiskusta ja Yhdysvallat toisesta.
Yhdysvallat totta kai ilmoitti vastanneensa -
Hashd al-Shaabi -järjestön tekemään iskuun.
Tarkalleen ottaen tekijöiksi mainitaan -
Hashd al-Shaabi -järjestön alaryhmät Asaib Ahl al-Haq ja Kata'ib Hezbollah.
Ne ampuivat raketteja ilmavoimien tukikohtaan Erbiliin.
Se sijaitsee Erbilin kansainvälisen lentoaseman yhteydessä.
Yhdysvaltain johtama liittouma pitää sitä tukikohtanaan.
Syyrian iskuista yhden tekijäksi ilmoittautui USA.
Anna kun kerron jotain. Amerikkalaiset ovat tehneet muitakin.
Iranilaiset saivat siitä aika selviä merkkejä.
Amerikkalaiset eivät myöntäneet, koska he luopuivat aikeistaan.
Israel teki useita.
Sen väitetään iskeneen erityisesti logistisiin ketjuihin.
Nyt kuvaan on astunut myös Turkki.
Turkki on tehnyt lennokki-iskuja -
Iranin välikäsien logistisia toimintoja vastaan Syyriassa ja Irakissa.
Se toimii omien strategisten intressiensä mukaisesti.
Turkin ulkoministeri Mevlüt Cavusoglu -
ja Iranin ulkoministeri Mohammad Javad Zarif -
järjestivät hätäkokouksen 19. maaliskuuta.
Mukana oli myös Turkin tiedustelu- palvelun MIT:n johtaja Hakan Fidan.
Hepreaa ja englantia yhdistämällä nimestä muodostuu sana 'itsevarma'.
Hakan Fidan on turkkilainen nimi. Hän oli siis mukana kokouksessa.
Olen kuullut kokouksen yksityiskohdista perillä olevilta, -
että siellä käsiteltiin Turkin operaatiota Sinjarissa Irakissa.
Iranilaiset ovat siitä hyvin huolissaan.
Heille tilanne on erittäin ongelmallinen.
Samaan aikaan he viestittävät amerikkalaisille, -
etteivät he ole kiinnostuneita neuvottelemaan ennen Iranin vaaleja.
Se kuuluu heidän taktiikkaansa.
Jos palataan vielä Syyriaan, tilanne on yhä haasteellinen.
Se on lopunaikojen taistelukenttä.
Selittäisitkö, miten tämä kaikki näyttäytyy Raamatun vinkkelistä?
Siitä asti kun Syyrian sisällissota alkoi kymmenen vuotta sitten, -
Syyriasta tuli suurvaltojen pelikenttä.
Eufratin itäpuolella ovat amerikkalaiset ja kurdit.
Mukana ovat myös venäläiset ja turkkilaiset.
Iranin vallankumouskaarti on nykyään melkein kaikkialla.
Siellä on terroristijärjestöjä, paikallisia Assadin joukkoja, -
joista osa kannattaa Venäjää, osa Irania.
Se on sekasotku.
Kaikessa tässä tarvitaan vain yksi tulitikku, -
niin tilanne räjähtää käsiin.
Raamattu sanoo hyvin yksiselitteisesti -
Jes. 17:ssä, -
että Damaskos, pisimpään asuttuna ollut kaupunki maailmassa, -
muuttuu rauniokasaksi.
Se lakkaa olemasta kaupunki, Raamattu sanoo.
Luen sen kohdan. Lukekaa se kanssamme.
Meillä on viisi ja puoli minuuttia. Yritetään tiivistää.
Luen englanniksi. Lue sinä hepreaksi.
Aloitamme luvun 17 jakeesta 1: -
"Ennustus Damaskosta. Katso, -
Damasko poistetaan kaupunkien luvusta ja luhistuu raunioiksi.
Autioiksi jäävät Aroerin kaupungit, karjalaumojen haltuun; -
ne lepäävät siellä, kenenkään peloittelematta.
Efraimilta menee suojavarustus ja Damaskolta kuninkuus -
ja Aramista jäännöskin: -
niiden käy niinkuin israelilaisten kunnian, sanoo Herra Sebaot.
Ja sinä päivänä Jaakobin kunnia köyhtyy, -
ja hänen ruumiinsa lihavuus laihtuu."
Kiehtovaa. Huomioni kiinnittyy myös nimeen Aroer.
Se on kaupunki Jordaniassa.
Onko Syyrian ja Jordanian välillä yhteys -
tässä nimenomaisessa asiassa?
Uskon, että Syyria tehdään vielä täysin toimintakyvyttömäksi.
Se on selvää, kun pääkaupunki tuhoutuu täysin.
Jumala sanoo Jes. 46:ssa: "minä olen Jumala, eikä ole minun vertaistani.
Minä ilmoitan alusta asti, mitä tuleva on, -
ammoisia aikoja ennen, mitä ei vielä ole tapahtunut".
Monet profetiat ovat jo toteutuneet, tämä ei.
Tiedämme, ettei Damaskosta ole ikinä tuhottu kokonaan.
Pisimpään yhtäjatkoisesti asuttuna ollut kaupunki maailmassa.
Siitä tiedämme, että se on vasta tulossa.
Se ei ole tapahtunut vielä.
Voimme nähdä selvästi kaksi asiaa.
Damaskos lakkaa olemasta kaupunki.
Toisin sanoen se ei itsessään ole enää Israelin vihollinen.
Ja tiedämme, että Jordania on lopuksi turvapaikka juutalaisille, -
jotka pakenevat antikristusta.
Sen siis täytyy olla meitä kohtaan ystävällinen ja vieraanvarainen.
Sen täytyy ymmärtää kutsumuksensa.
Puhuin vuosia sitten profetiakonferenssissa Saksassa.
Siellä nousi seisomaan yksi jordanialainen ja sanoi: -
"Minulla on sinulle sanoma."
"Olen Jordaniasta. Me valmistamme paikkaa teille."
Ihmettelin sitä. Hän sanoi: "Olemme uskovia Jordaniasta.
Maamme on kutsuttu valmistamaan paikka juutalaisille, -
jotka pakenevat antikristuksen joukkoja. Olemme jo aloittaneet."
Voin nähdä, että Jumala siivoaa alueen olemasta vihollinen -
olemaan paikka, joka ei hyökkää meitä vastaan -
tai ottaa meidät suojiinsa, kun se aika tulee.
Damaskos kohtaa loppunsa ikävä kyllä.
Mutta syynä ei ole mikään muu kuin...
Katsopa, mitä siellä on meneillään.
Kun näin Beirutin räjähdyksen, tajusin, -
että kaupunki voi tuhoutua ihan ilman pommejakin.
Tarvitaan vain...
Hepreaksi se on "me'i mapala".
Se tarkoittaa itse asiassa sitä, että suolet pullahtavat ulos.
Se on kammottava kuva.
Se tarkoittaa, että se tulee sisältä.
Se voi olla sisäinen räjähdys. Sen ei tarvitse olla isku ulkoa päin.
Katso, mitä tapahtui Beirutissa.
Räjähdys lamautti kaupungista kolmasosan.
Emme tiedä, kuka sen tekee, mutta tiedämme, että se tapahtuu.
Tiedämme, että se todennäköisesti sytyttää -
koko alueen Hesekielin sotaan.
Tällä hetkellä tärkeimmät pelurit Syyriassa ovat Turkki, Venäjä ja Iran.
Ja Venäjä haluaa Syyrialta asioita.
Turkilla on meneillään oma juttunsa. Iran haluaa hallita Syyriaa.
Ja kun se on tuhottu, poissa, kuka tietää, mitä tapahtuu?
Aiemmin maaliskuussa Israelin ulkoministeri Gabi Ashkenazi -
tapasi Venäjän ulkoministeri Sergei Lavrovin.
He kävivät kiehtovan keskustelun. Ashkenazi vihjaili, -
että Assadin hallinto ja Israel mahdollisesti jo käyvät keskusteluja -
rauhan säilyttämisestä.
Venäjän välityksellä. - Aivan.
Venäläiset haluavat parantaa suhteita Israeliin myös Bidenin hallinnon takia.
Heille Jerusalem on valtatie Washingtoniin.
Mutta tämän asian valossa Damaskos ei ole onnekas kaupunki.
Sitä pommitettiin Syyrian suuren kapinan vuonna 1926, -
kun Sultan at-Atrash taisteli ranskalaista mandaattihallintoa -
ja ranskalaisia joukkoja vastaan. Ne ajettiin pois.
Vetäydyttyään Syyriasta ranskalaiset pommittivat Damaskosta -
ja tappoivat 10 000 syyrialaista. Se oli kovaa kärsimystä.
Jatkamme keskustelua ja pohdintoja seuraavassa jaksossa.
Aikamme on lopussa. Amir, kiitos, että olit mukana.
Kiitän myös katsojia seurasta TV7:n Lähi-itä aikajanalla -ohjelmassa.
Jumalan siunausta! Näkemiin!
Suomennos: Marianne Tenetz